Kurt Darren se vrou sien hom vir die eerste keer ná ongelukDunay by al die beterskapkaartjies en blomme Foto: @dunaynortje op Twitter Kurt Darren se vrou, Dunay van Heerden, het Woensdag in Johannesburg geland ná haar vakansie oorsee. “By my engel in die hospitaal, hy’s in baie pyn, maar jul boodskappe en gebede van orals af dra hom! DANKIE!” het Dunay op haar Twitter-blad geskryf. Sy het ook die aangehegte foto opgelaai waar sy by al die blomme en kaartjies staan wat Kurt sedert sy motorongeluk in die Milpark-hospitaal in Johannesburg ontvang het. Sy het ook op Twitter vertel van die uitmergelende vlug en dat sy op die lughawe in Athene sommer in trane uitgebars het. Kurt en twee vriende, Marnus Bisschoff en Nadia van Rensburg, was Saterdagaand op die Kameelfontein-pad buite Pretoria in ’n ongeluk nadat hul voertuig in ’n rivierbedding beland het. Die breinskandering wat onlangs gedoen is, het getoon dat Kurt geen skade opgedoen het nie. Lees ook: Kurt Darren: Lugsakke het nie ontplooi nie Kurt steeds in intensiewe sorg Dunay dankbaar vir ondersteuning Kurt Darren ernstig beseer ná motorongeluk